open-index/open-wikipedia-markdown huggingface dataset:
Mäntyaratit

**Mäntyaratit** (*Rhynchopsitta*) on papukaijojen heimoon kuuluva lintusuku. Sukuun kuuluu 2 lajia.

## Mäntyaratteihin (''Rhynchopsitta'') kuuluvia lajeja
* Isomäntyaratti (*Rhynchopsitta terrisi*)
* Mäntyaratti (*Rhynchopsitta pachyrhyncha*)

## Lähteet

## Aiheesta muualla
*ITIS: Rhynchopsitta
Paloheimo

**Paloheimo** on suomenkielinen sukunimi. Osa, mutta eivät kaikki nimen kantajista ovat suomentaneet sukunimen Brander nimeksi Paloheimo. Brander–Paloheimo-sukuun liittyy myös suomalainen perheyritys H. G. Paloheimo. Tunnettuihin Brander–Paloheimo-suvun ulkopuolisiin nimen Paloheimo kantajiin kuuluu muun muassa kirjailija Oiva Paloheimo.

## Paloheimo-nimisiä henkilöitä
Monet Paloheimot ovat aiemmalta nimeltään *Brander*.
* Arvi Paloheimo (1921–2014), teollisuusmies, Olli Paloheimon poika
* Eero Paloheimo (s. 1936), tekniikan tohtori, kansanedustaja
* Eino Paloheimo (1901–1977), kirjailija
* Frans Alfred Paloheimo (1870–1926), teollisuusneuvos
* Heikki Paloheimo (s. 1946), valtio-opin professori
* Hjalmar Gabriel Paloheimo (1864–1919), teollisuusmies, H. G. Paloheimo -yhtiön perustaja
* Karl Alfred Paloheimo (1862–1949), finanssi- ja teollisuusmies, vuorineuvos
* Laura Paloheimo (s. 1971), kirjailija
* Lauri Paloheimo (1899–1976), maataloustieteilijä
* Leo Paloheimo (1901–1976), upseeri ja nuortenkirjailija
* Maila Paloheimo (1910–1989), kirjailija
* Markku Paloheimo (1943–2011), lääkäri ja dosentti, potilasvalvonta- ja anestesialaitteiden kehittäjä
* Martti Paloheimo (1913–2002), psykiatri
* Matti Paloheimo (1924–2012), korkeimman hallinto-oikeuden hallintoneuvos
* Matti Paloheimo (s. 1935), suomalainen kilpapurjehtija
* Matti Paloheimo (s. 1947), teologian maisteri, kirjailija, valtion elokuvatarkastamon ent. johtaja
* Oiva Paloheimo (1910–1973), kirjailija
* Olli Paloheimo (1894–1974), jääkärieversti, toimi puutavara-alan yritysten ja järjestöjen johdossa
* Paavo Paloheimo (1868–1921), teollisuusmies, H. G. Paloheimon veli 
* Pertti Paloheimo (1930–2017), urheilu- ja yritysjohtaja
* Veli Paloheimo (s. 1967), tennispelaaja
* Viljo Paloheimo (1897–1966), jääkärieverstiluutnantti
* Yrjö Paloheimo (1899–1986), amerikansuomalainen kunniakonsuli ja Finlandia Foundation -säätiön presidentti
Ahmed Hammi

**Ahmed Hammi** (, s. 9. marraskuuta 1981 Sfax, Tunisia) on tunisialainen jalkapalloilija, pelipaikaltaan puolustava keskikenttäpelaaja. Hän on ilman seuraa.

## Ura
Hammin ura alkoi Sfaxissa, jossa kahden vietetyn kauden aikana hän voitti Tunisian liigacupin viimeisellä kaudellaan ennen siirtymistään ES Saheliin. Uudessa seurassaan Hammin pelaaminen sai kehitysvaiheen ylöspäin, jonka myötä hän pääsi mukaan Tunisian maajoukkueeseen ystävyysottelussa. Lisäksi Hammi voitti ES Sahelin paidassa toisen kerran urallaan liigacupin ja ensimmäistä kertaa Afrikan Confederation Cupin vuonna 2006.

Hyvien pelisuoritusten myötä kotimaan liigan toinen huippuseura Espérance solmi sopimuksen puolustavan keskikenttäpelaajan kanssa. Ensimmäisellä liigakaudellaan Espérancessa Hammi pelasi 22 ottelua ja teki niissä yhden maalin. Samalla kaudella hän voitti Tunisian cupin, sekä sitä seuraavalla kaudella.

## Saavutukset
* Arabian Mestarien liiga: 2009
* Tunisian liigamestaruus: 2009
* Tunisian cup: 2007, 2008
* Afrikan Confederation Cup: 2006
* Tunisian liigacup: 2003, 2005

## Lähteet
* National Football Teams
Jalussolmu

**Jalussolmu** on yksi yleisimmistä solmuista kahden köyden liittämiseen yhteen. Se toimii niin samanpaksuisille kuin eripaksuisillekin köysille. Solmu on luotettava ja helposti avattavissa myös kuormituksen jälkeen.

Oikein tehdyssä jalussolmussa paksumpaan köyteen tulee yksinkertainen mutka ja ohuempi köysi kiedotaan tämän mutkan ympärille. Vapaat päät tulevat samalle puolelle. Käänteinen versio, jossa vapaat päät ovat solmun eri puolilla, ei ole yhtä luja. Jalussolmun voi tehdä myös silmukkaan.

Jos köydet ovat huomattavan eripaksuisia, käytetään kerrattua jalussolmua eli **lippusolmua**. Siinä ohuempi köysi kierretään kahteen kertaan paksumman ympäri ja itsensä ali.

## Lähteet

## Aiheesta muualla
Vitali Petrov

**Vitali Aleksandrovitš Petrov** (, s. 8. syyskuuta 1984 Viipuri, Venäjän SFNT, Neuvostoliitto) on venäläinen kilpa-autokuljettaja. Hänen lempinimensä on *Viipurin raketti*. Hänen managerina toimii Oksana Kosachenko.

## Ura
Uransa alkuvaiheessa Petrov voitti *Lada Cup Russia* sarjan mestaruuden vuosina 2001-02. Vuonna 2005 Petrov voitti *Russian Formula 1600*-luokan mestaruuden ja *Lada Revolution Russia* sarjan mestaruuden. Petrov ajoi GP2-sarjassa kausina 2006–2009 ja saavutti neljä voittoa. Yhteispisteissä kauden 2009 päätteeksi hän oli toinen. Petrov sijoittui kolmanneksi Euroseries 3000 -sarjassa vuonna 2006 ja Aasian GP2-sarjassa kaudella 2008.

Kaudella 2010 hän ajoi Formula 1 -sarjassa Renault-tallissa. Ajettuaan Bahrainin GP:ssä hänestä tuli ensimmäinen venäläinen F1-kuljettaja. Ensimmäiset kolme kisaa päättyivät keskeytykseen, mutta seuraavassa kisassa Kiinan GP:ssä hän saavutti uransa ensimmäiset MM-pisteet ollen kilpailussa seitsemäs. Seuraavat kuusi kisaa Petrov pääsi maaliin, mutta ei saanut pisteitä. Huonojen suoritusten takia huhut Petrovin korvaajasta alettiin jo nostaa esille, mutta Saksan GP:n kymmenennen sijan ja Unkarin GP:n viidennen sijan myötä nämä huhut unohtuivat ainakin hetkeksi. Kauden päättäneessä Abu Dhabin kilpailussa Petrov sijoittui kuudenneksi pitäen Fernando Alonson takanaan yli 40 kierroksen ajan ollen merkittävässä roolissa mestaruustaistelun kannalta.

Petrov jatkoi F1:ssä myös kaudella 2011, Lotus-Renault GP tiimissä. Hän saavutti kauden avanneessa Australian GP:ssä F1-uransa ensimmäisen palkintosijan oltuaan kolmas. Sen jälkeen auton suorituskyky ei enää riittänyt yhtä hyviin tuloksiin. Petrov ajoi sen jälkeen maaliin pisteille seitsemässä kilpailussa. Hän keräsi 37 pistettä ja sijoittui sarjan kymmenenneksi.

Petrov korvattiin kauden päätteeksi ranskalaiskuljettajalla Romain Grosjeanilla, vaikka hänellä olisi ollut sopimus tallin kanssa vielä kaudesta 2012. Petrovin jatko F1:ssä oli kauan aikaa epävarmaa, kunnes hän löysi paikkansa Caterhamin kisakuljettajana, korvaten tallissa italialaisen Jarno Trullin. Petrov onnistui kauden päättävässä Brasilian GP:ssä ajamaan 11:nneksi, mikä riitti nostamaan tallin Marussian edelle valmistajienmestaruuden 10. sijalle. Kaudeksi 2013 Petrov ei saanut jatkosopimusta Caterham-tallista.

Vuonna 2014 Petrov palasi takaisin kilpailemaan ja kilpaili DTM-sarjassa Mercedeksen ratissa. Hän ei saavuttanut pisteitä.

## Formula 1 -tulokset

### Merkkipaaluja

## GP2-tulokset

### Aasian GP2

## Tausta
Vitali Petrov on viipurilaisen liikemiehen ja kaupunginvaltuutetun Aleksandr Petrovin poika.

Salamurhaaja ampui Aleksandr Petrovin 24. lokakuuta 2020 hänen ollessaan mökillään Säkkijärvellä saunomassa ja kastautumassa joessa.
Petrovin oli määrä saapua seuraavana maanantaina Venäjän tutkintakomitean kuultavaksi Viipurin kaupungin remonttivarojen väärinkäyttöä koskevan jutun vuoksi.

## Lähteet

## Aiheesta muualla

*Virallinen sivusto
*http://www.driverdb.com/drivers/vitaly-petrov/career/
Merimiessolmu

**Merimiessolmu** liittää kaksi köyttä tai narua yhteen. Se on helppo avata ja sitoa, mutta se ei kestä köysien voimakkaita liikkeitä tai vapaiden päiden nykimistä. Esimerkiksi perinteisissä purjelaivoissa sen ainoa käyttö olikin purjeiden sitominen puomille. Merimiessolmun toinen nimi on **reivisolmu**.

Merimiessolmu tehdään sitomalla alle yksinkertainen solmu ja sen päälle toiseen suuntaan oleva yksinkertainen solmu. Solmu aukeaa helposti, kun kummasta tahansa vapaasta päästä vedetään voimakkaasti ”väärään suuntaan”. Tällöin toinen köysi suoristuu ja toinen muodostaa leivonpään suoran köyden ympärille, joka on helppo liu’uttaa pois.

Solmu on pitävimmillään silloin, kun köydet ovat samanpaksuiset ja samaa materiaalia. Kahden eripaksuisen ja -laatuisen köyden liittämiseen on suositeltavinta käyttää jalussolmua tai lippusolmua.

Merimiessolmu on myös helppo sitoa väärin. Jos molemmat solmut sidotaan samaan suuntaan, tuloksena on ämmänsolmu, jonka tunnistaa siitä, että vapaat päät eivät lähde samaan suuntaan kuin kiinteät päät vaan sojottavat solmusta sivulle päin. Ämmänsolmussa köysiin ei muodostu kitkaa vaan kaikki osat solmusta kulkevat solmun kiristyessä samaan suuntaan ja solmu aukenee siten helposti.

Kun kummastakin irtopäästä muodostetaan polvi, saadaan **rusettisolmu**. Rusettisolmu on esteettisesti kaunis, ja se saadaan aukeamaan helposti vetämällä jommastakummasta irtopäästä.

## Lähteet
Kitti Thonglongya

**Kitti Thonglongya** (1928 − 1974) oli huomattava thaimaalainen lintutieteilijä ja nisäkästutkija.

Thonglongya tutki lepakoita ja lintuja Kaakkois-Aasiassa. Hän löysi maailman pienimmän nisäkkään, siankuonolepakon (*Craseonycteris thonglongyai*), vuonna 1973. Hän kuoli pian tämän jälkeen sydänkohtaukseen, ja lajin nimesi hänen brittiläinen kollegansa John E. Hill löytäjän kunniaksi.

Lintutieteen saralla Thonglongya tunnetaan parhaiten aasianjokipääskylöydöstään (*Pseudochelidon sirintarae*) vuonna 1969. Hän löysi tämän erittäin uhanalaisen suurikokoisen pääskylajin talvehtimasta eräällä järvellä keskisessä Thaimaassa. Hän nimesi linnun prinsessa Sirindhorn Thepratanasudan kunniaksi.

Hän keräsi kaksi ensimmäistä mekonginvästäräkkiä (*Motacilla samveasnae*) joulukuussa 1972. Laji nimettiin vasta vuonna 2001 (Duckworth ym.).

Thonglongya kirjoitti yhdessä John Edwardsin kanssa teoksen *Bats from Thailand and Cambodia*, ja hän aloitti Thaimaan lepakoiden taksonomisen tutkimuksen, jonka tulokset ilmestyivät hänen kuolemansa jälkeen teoksessa *The Bats and Bat's Parasites of Thailand*.

## Teoksia
* Edwards, John; Thonglongya, Kitti (1972): Bats from Thailand and Cambodia. Bulletin of the British Museum (Natural History) Zoology. 22(6)
* Hill, J. E. & McNeely, Jeffrey A.: The Bats and Bat's Parasites of Thailand.
Bassinsalmi

**Bassinsalmi** () on Australian ja Tasmanian välissä oleva salmi. Se on enimmillään 240 kilometriä leveä ja syvyydeltään 50–70 metriä. Kansainvälisen merikartoitusjärjestö IHO:n luokttelussa Bassinsalmi on oma merialueensa, joka yhdistää Tyyneenmereen kuuluvan Tasmaninmeren Intian valtameren Isoon Australian mutkaan. Ensimmäisenä eurooppalaisena salmen löysi Matthew Flinders vuonna 1798 ja nimesi sen laivalääkärinsä George Bassin mukaan. Salmen suurimmat saaret ovat idässä Flindersinsaari, joka kuuluu Furneauxsaariin, sekä King Island ja Hunter Island salmen länsiosassa.

Vuonna 1965 salmesta löydettiin maakaasua ja vuonna 1967 maaöljyä. Hiilivetyvarantoja alettiin hyödyntää tuotannollisesti vuonna 1970 (1969). Hanke oli Australian ensimmäinen merkittävä merellinen kaasun tai maaöljyn poraushanke. Nykyään (2025) salmesta saadaan noin 40&nbsp;% Australian itärannikon kaasutarpeista. Monet öljylähteistä on sittemmin pyritty sulkemaan samalla kun kaasuntuotantoa on siirretty uusille kentille.


Australia locator Bass Strait.png|Bassinsalmen sijainti Australian kaakkoisosassa.
Bass Strait Port Phillip Bay detail 19th century.svg|Bassinsalmen karttaa.
Bass Strait islands.png|Bassinsalmi satelliittikuvassa.

## Lähteet

## Aiheesta muualla
Zuhaier Dhaouadi

**Zuhaier Dhaouadi** (, s. 1. tammikuuta 1988 Kairouan, Tunisia) on tunisialainen jalkapalloilija, pelipaikaltaan laitahyökkääjä.

## Ura
Dhaouadi ura alkoi JS Kairouanaisessa, josta hän siirtyi Club Africainiin vuonna 2006, solmittuaan neljän vuoden sopimuksen. Club Africainissa Dhaouadi saavutti toisella kaudellaan (2007–2008) Tunisian mestaruuden, sekä North African Cup of Cup Championsin. Sittemmin Club Africain ei saavuttanut enempää menestystä.

Heinäkuussa 2012 Dhaouadi allekirjoitti kolmen vuoden sopimuksen ranskalaisen Évianin kanssa. Hän pelasi avausottelunsa Bordeaux'ta vastaan kauden sarja-avauksessa. Sittemmin hän pelasi yhteensä kahdeksan ottelua Ranskan pääsarjassa. Dhaouadi teki yhen maalin kauden aikana, joka syntyi Stade Rennaisia vastaan. 29. joulukuuta 2012 Evian ilmoitti purkaneensa Dhaouadin sopimuksen.

Dhaouadi palasi takaisin Club Africainiin vuonna 2013.

### ES Sahel
3. elokuuta 2016 Dhaouadi allekirjoitti kolmen vuoden sopimuksen ES Sahelin kanssa.

## Maajoukkueura
Dhaouadi pelasi ensimmäisen maaottelunsa 15. marraskuuta 2006 Libyaa vastaan. Sittemmin Dhaouadi pelasi toisen maaottelunsa kaksi vuotta myöhemmin. Kolmannen ottelunsa hän pelasi vuoden 2010 MM-karsintaottelussa Nigeriaa vastaan, jossa Dhaouadi pelasi vain muutaman minuutin. Neljännessä maaottelussa hän pääsi ottelun avausmiehistöön 14. lokakuuta 2009 pelatussa harjoitusottelussa Saudi-Arabiaa vastaan.

Dhaouadi teki ensimmäisen maalinsa vuoden 2010 Afrikan kisoissa maansa avausottelussa Sambiaa vastaan 13. tammikuuta 2010.

Helmikuussa 2011 Dhaouadi oli voittamassa Tunisian A' maajoukkueen kanssa maan ensimmäistä CHAN-turnauksen mestaruutta. Turnauksen aikana Dhaouadi teki kolme maalia, jolla hän jakoi turnauksen maalikuninkuuden neljän muun pelaajan kanssa. Lisäksi hänet valittiin turnauksen parhaaksi pelaajaksi.

## Saavutukset
### Seurajoukkueissa
* Tunisian mestaruus: 2008
* North African Cup of Cup Champions: 2008

### Maajoukkueessa
* CHAN-mestaruus: 2011

### Henkilökohtaiset
*Tunisian vuoden jalkapalloilija: 2010
*CHAN turnauksen maalikuninkuus: 2011 (3 maalia)
*CHAN turnauksen paras pelaaja: 2011

## Tilastot

## Maaottelumaalit

## Lähteet
* transfermarkt.at 

### Viitteet

## Aiheesta muualla
*Weltfussball.de
Lorainin piirikunta

**Lorainin piirikunta** on piirikunta Ohiossa, Yhdysvalloissa, joka on nimetty Ranskalle kuuluvan Lorrainen alueen mukaan. Sen pääkaupunki on Elyria mutta suurin kaupunki on Lorain.

## Maantiede
Lorainin naapuripiirikuntia ovat Cuyahoga idässä, Medina kaakossa, Ashland etelässä, Huron lounaassa ja Erie lännessä sekä Eriejärven pohjoispuolella Kanadan Chatham-Kent.

## Väestö
Piirikunnassa oli vuoden 2010 väestönlaskennassa 301&nbsp;356 ihmistä. Etniset ryhmät jakautuvat valkoisiin, joita on 87,1%, mustiin (8,9%), alkuperäisamerikkalaisiin (0,3%) ja aasialaisiin (1,0%).

Kotitalouden mediaanitulo on 52&nbsp;194 dollaria ja köyhyysrajan alapuolella oli 13,6% väestöstä 2007–2011 välisenä aikana.

## Lähteet
L’Étang-la-Ville

**L’Étang-la-Ville** on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2007 oli 4&nbsp;777. L’Étang-la-Villen pinta-ala on 5&nbsp;km².

## Lähteet
Gargenville

**Gargenville** on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2006 oli 6725. Gargenvillen pinta-ala on 9 km².

## Lähteet
Törmäkukka

**Törmäkukka** (*Scabiosa columbaria*) eli **ketotörmäkukka**, **tähtiruusujuuri**, **kivikkotörmäkukka** tai **eteläntörmäkukka** on purtojuurikasvien heimoon kuuluva monivuotinen kasvi. 
    
## Ulkonäkö

Törmäkukka on monivuotinen kasvi, ja se kasvaa rypäissä, jotka ovat noin 0,6 metriä korkeita ja noin 0,9 metriä leveitä. 

### Lehdet

Törmäkukan lehdet ovat harmaanvihreät ja melko karvaiset. 

### Kukka tai kukinto

Kasvin kukat ovat aluksi punaisensinipunaisia, mutta ne muuttuvat myöhemmin sinertäviksi. Törmäkukka kukkii heinäkuusta syyskuuhun. Siemenet kypsyvät elo–syyskuussa. Kukat ovat kaksineuvoisia. Kukkien pölytyksen hoitavat perhoset ja mehiläiset.

## Levinneisyys

Törmäkukka kasvaa Euroopassa, Britannia mukaan lukien, napapiiriltä etelään Pohjois-Afrikkaan ja itään Siperiaan ja Länsi-Aasiaan. Suomessa törmäkukkaa on tavattu Pohjois-Pohjanmaalla ja Uudellamaalla harvinaisena satunnaiskasvina.

## Elinympäristö

Kasvi elää hiekkaisessa, savisessa, happamassa, neutraalissa ja emäksisessä maaperässä. Varjossa se ei viihdy. Se vaatii kostean tai kuivan maaperän. 

Törmäkukkaa tavataan kuivilla ja aurinkoisilla ruohikkomailla, kallioisilla rinteillä ja avoimissa metsissä.

## Käyttö

Törmäkukka on ihanteellinen kasvi muun muassa perhos- ja kivikkopuutarhoihin. Kasvin makealta tuoksuvat kukat houkuttelevat perhosia.

## Lähteet

   

## Aiheesta muualla
*Kasvi Plants For A Futuressa 
*Kasvi Floridatassa 
*ITIS: Scabiosa columbaria 
*United States Department of Agriculture (USDA): Scabiosa columbaria 
*Den virtuella floran: Ketotörmäkukka (''Scabiosa columbaria'')
Marieberg International

**Marieberg International AB** on Bonnier-konserniin kuuluva viestintäyhtiö. Se omistaa Ruotsissa muun muassa Dagens Nyheterin, Svenska Dagbladetin, Sydsvenska Dagbladetin ja Aftonbladetin. Sen ulkomaisia omistuksia on puolet Eesti Päevalehtin omistajasta Meediacorpista.

## Lähteet
Oscar Rudolph Neumann

**Oskar Rudolph Neumann** (3. syyskuuta 1867 – 17. toukokuuta 1946 Chicago) oli saksalainen lintutieteilijä.

Neumann tutki Itä-Afrikan linnustoa useilla retkillä, etenkin vuosina 1892 ja 1894. Hän kuvaili ja nimesi useita lintulajeja, muun muassa sininokipääskyn (*Psalidoprocne pristoptera*) alalajit *massaica*, *oleaginea* ja *reichenowi*. 1899 hän tutki lintuja Somaliassa ja Etelä-Etiopiassa yhdessä saksalaisen ornitologin Carlo von Erlangerin kanssa. He julkaisivat retken tulokset *[[The Geographical Journal]]issa* vuonna 1902.

Neumann pakeni kansallissosialisteja Amerikkaan Iberian niemimaan kautta keräilijä Julius Riemerin avustuksella. Neumann muutti Kuubaan vuonna 1941 ja myöhemmin Yhdysvaltoihin, missä hän työskenteli konservaattorina Chicago Field Museumissa.
Nykyään suuri osa hänen yksityiskokoelmastaan on Riemerin mukaan nimetyssä museossa Wittenbergissä (Saksa).

## Lähteet
Jouars-Pontchartrain

**Jouars-Pontchartrain** on kunta Yvelinesin departementissa Île-de-Francen hallintoalueella Ranskassa. Kunnan väkiluku vuonna 2004 oli 4932. Jouars-Pontchartrainin pinta-ala on 10 km².

## Lähteet

## Aiheesta muualla
* Kunnan kotisivut
Sami Borg

**Sami Antero Borg** (s. 2. huhtikuuta 1965  Helsinki) on suomalainen politiikan tutkija. Borg toimii nykyisin tutkimuspäällikkönä Kunnallisalan kehittämissäätiössä ja hän on myös valtio-opin dosentti Tampereen yliopistossa. Vuosina 1999–2016 hän työskenteli Yhteiskuntatieteellisen tietoarkiston (FSD) johtajana. Borg on toiminut asiantuntijana Ylen vaalilähetyksissä vuodesta 1994 lähtien.

## Koulutus ja ura
Borg valmistui ylioppilaaksi vuonna 1983, yhteiskuntatieteiden kandidaatiksi 1989 ja tohtoriksi 1996. Väitöskirjassaan *Velvollisuus vaikuttaa* hän tutki suomalaisten äänestysosallistumisen perusteluja ja eduskuntavaalien äänestysprosentin laskua.

Borg on työskennellyt Tampereen yliopistossa politiikan tutkimuksen laitoksen projektitutkijana (1990), yhteiskuntatieteiden tutkimuslaitoksen projektitutkijana (1991–1993), stipenditutkijana (1996–1997) ja suunnittelijana (1997–1998). Vuosina 1993–1996 hän oli Suomen Akatemian tutkimusassistentti ja vuonna 1997 nuorempi tutkija. Borg on ollut Tampereen yliopiston valtio-opin dosentti vuodesta 1998. Hän oli valtio-opin määräaikainen professori 2007–2008. Tutkimuksissaan Borg on käsitellyt erityisesti kansalaisten poliittista osallistumista sekä vaaleja ja äänestyskäyttäytymistä. Hän on yksi Suomen vaalitutkimuskonsortion perustajista. 

Borg toimi Kirkon tutkimuskeskuksen toimikunnan jäsenenä tai varajäsenenä vuosina 1997–2016. Hän oli vaalirahoituskomitean asiantuntijajäsen 1997–1998 ja on toiminut muun muassa vaalitoimikunta 2000:n (2000–2001), kansanvalta 2007 -toimikunnan (2004–2005) ja vaali- ja puoluerahoitustoimikunnan (2008–) jäsenenä.

Julkisuudessa Borg tunnetaan parhaiten Yleisradion vaalikommentaattorina. Hän oli ensimmäistä kertaa mukana Ylen tulosillassa vuoden 1994 presidentinvaaleissa. Alkuun hän oli Ylellä radion puolella ja vuodesta 1999 lähtien television puolella. Borg on tullut katsojille tutuksi rauhallisena ja pedanttina asiantuntijana, mutta vuoden 2019 eurovaalien vaalilähetyksessä hän riehaantui laulamaan Suomen voitettua samaan aikaan jääkiekon maailmanmestaruuden.

## Perhe
Borgin isä oli valtio-opin emeritusprofessori Olavi Borg. Sami Borg on naimisissa ja hänellä on viisi lasta. Hänen lapsiinsa kuuluu tositelevisiotähti ja yrittäjä Sointu Borg, sekä Topi Borg

## Teokset
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Calling Dr. Love

**Calling Dr. Love** on hard rock -yhtye Kissin kappale vuonna 1976 julkaistulta albumilta *[[Rock and Roll Over]]*. Singlenä se julkaistiin seuraavan vuoden puolella 1977, jolloin se nousi Yhdysvaltain Billboard Hot 100 -listan sijalle 16.

Kappaleen laulaa sen kirjoittaja, basisti Gene Simmons. Falsettitaustalaulusta vastaavat Simmons ja Paul Stanley. Tosin kappaleen demoversiossa, jossa Simmons itse soitti kitaraa, taustoja lauloi Katey Sagal. Simmonsin mielestä kyseisessä demossa oli tietty tunnelma, jota yhtyeen kanssa ei löytynyt lopullisessa versiossa.

Singlen b-puolella oleva Paul Stanleyn laulama ”Take Me” kuuluu myös *Rock and Roll Over* -albumille.

## Kappaleet
#
#

## Lähteet
Varjohiipat

**Varjohiipat** (*Epimedium*) on ruohovartisten monivuotisten kasvien suku. Sen jäseniä on kasvatettu sekä koriste- että rohdoskasveina.

Varjohiippoihin kuuluu noin 60 luonnonvaraista lajia, ja lisäksi koristekasveina risteymiä ja hybrideitä. Monet lajit ovat endeemisiä Kiinassa, mutta myös eurooppalaisia lajeja on.

Lajia *[[Epimedium brevicornum]]* on testattu Viagran luonnonlääkevastineena. Koristekasveina Suomessa menestyvät alppivarjohiippa (*Epidemium alpinum*), idänvarjohiippa (*Epimedium grandiflorum*) ja tarhavarjohiippa (*Epimedium* × *rubrum*). Ne sopivat nimensä mukaisesti varjoisan paikan kasveiksi.

## Lajeja ja risteymiä
* *Epimedium alpinum* – alppivarjohiippa
* *Epimedium grandiflorum* – idänvarjohiippa
* *Epimedium* × *perralchicum* – piivarjohiippa
* *Epimedium pinnatum* subsp. *colchicum* – sirovarjohiippa
* *Epimedium* × *rubrum* – tarhavarjohiippa
* *Epimedium* × *warleyense* – vaskivarjohiippa

## Lähteet

## Aiheesta muualla
* Finto: Kassu – Kasvien suomenkieliset nimet: ''Epimedium''
* Suomen Lajitietokeskus: Varjohiipat – ''Epimedium''
Take My Body Close

**Take My Body Close** on ruotsalaisen laulajan Velvetin kappale. Se julkaistiin singlenä 27. elokuuta 2008.

## Versiot

;Promo Remixit
# Take My Body Close (Radio version)
# Take My Body Close (Extended version)
# Take My Body Close (Pitchline remix)
# Take My Body Close (Pitchline radio remix)
Tyson–Holyfield

**Tyson–Holyfield I** tai **Tyson vs Holyfield I** oli nyrkkeilyottelu hallitsevan WBA-liiton mestarin Mike Tysonin ja haastaja Evander Holyfieldin välillä. Kamppailu käytiin MGM Grand Garden -areenalla Nevadan Las Vegasissa 9. marraskuuta 1996. Tuomarina kamppailussa toimi kokenut Mitch Halpern.

## Ennakkoasetelmat
Mike Tyson oli päässyt vankilasta vuonna 1995 ja palannyt nyrkkeilykehään. Vankilasta päästyään Tyson oli otellut lähinnä sellaisia nyrkkeilijöitä vastaan, jotka eivät olleet kyenneet vastaamaan hänen iskuihinsa mitenkään. Tysonia pidettiin yleisesti raskaansarjan mestarina Riddick Bowen ja Lennox Lewisin heikkojen otteluiden vuoksi. Ottelun lopputulosta pidettiin ennalta-arvattavana ja osa ihmisistä pelkäsi Holyfieldin terveyden puolesta.

Tyson puolusti kiistatonta maailmanmestaruuttaan häntä vanhempaa Holyfieldiä vastaan, jolle ottelu oli neljäs sen jälkeen, kun hän oli palannut kehään lopetettuaan uransa kärsittyään tappion 24-vuotiaalle Michael Moorerille vuonna 1994. Promoottori Don King ja monet nyrkkeilyn asiantuntijat pitivät Holyfieldiä varmana häviäjänä.

## Ottelu
Tyson hyökkäsi nopeasti Holyfieldin kimppuun ja kun hän sai ensimmäisen kovan iskun sisään näytti, että kamppailu päättyisi nopeasti Tysonin eduksi. Erän päätyttyä Tyson löi vielä muutaman iskun perille ennen tuomarin väliintuloa.

Toisessa erässä Holyfield pääsi kamppailuun paremmin mukaan. Hän pakotti Tysonin köysiin, ja iski tätä rajuilla iskuyhdistelmillä ympäri vartaloa.

Holyfield onnistui pitämään Tysonin erä toisensa jälkeen miltei koko ajan haluamallaan etäisyydellä, eikä Tyson kyennyt mukauttamaan taktiikkaansa alun rajusta iskusodasta pidemmälle välimatkalle.

Viidennessä erässä Tyson iski koko ottelun parhaan koukkusarjansa perille, mutta Holyfield kesti sen järkkymättä. Kuudennessa erässä Holyfield puski haavan Tysonin silmäkulmaan. Myöhemmin saman erän aikana Tyson lennähti kanveesille Holyfieldin hurjan iskusarjan heittämänä.

Vääjäämättömästi Tyson väsyi, eikä hän kyennyt vastaamaan Holyfieldin jatkuvaan pommitukseen juuri mitenkään. Kymmenennen erän lopussa Holyfieldin iskusarja sai Tysonin pois tasapainosta ja tämä lennähti kehän halki köysiin, joissa Holyfield iski murhaavan kovia iskujaan ympäri Tysonin vartaloa. Kello kuitenkin pelasti Tysonin tyrmäystappiolta kymmenennessä erässä.

Tyson oli väsynyt ja lähes kykenemätön puolustamaan itseään, mutta kulmamiehet päästivät hänet yhdenteentoista erään.

Yhdennessätoista erässä Holyfield iski välittömästi Tysonin köysiä vasten, ja murjoi tätä kovilla koukkusarjoilla.

Halpern oli nähnyt tarpeeksi ja keskeytti kamppailun ja kohotti Holyfieldin käden voiton merkiksi. Samalla hetkellä Holyfieldistä tuli toinen henkilö Muhammad Alin jälkeen, joka on kyennyt nousemaan kolminkertaiseksi raskaansarjan maailmanmestariksi.

Miesten välille järjestettiin uusintaottelu Holyfield-Tyson II joka päättyi Tysonin diskaukseen hänen purtuaan Holyfieldiä korvasta kamppailun kolmannessa erässä.

## Lähteet
Zoom-objektiivi

**Zoom-objektiivi** on kameran objektiivi, jonka polttoväliä on mahdollista säätää liikkuvien osien avulla. Suurin osa objektiiveista on ollut kiinteäpolttovälisiä, joten niitä on voinut säätää vain valotusaukon ja tarkennuksen osalta.

Ensimmäinen zoom-objektiivi oli Voigtländer–Zoomar, joka julkistettiin 1959. Sen polttoväli on 36&nbsp;mm–82&nbsp;mm ja suurin aukkosuhde 2,8.

Zoom-objektiivin etu kiinteäpolttoväliseen verrattuna on mahdollisuus säätää polttoväliä (ja näin kohteen kokoa kuvassa ja kuvan sommittelua) ennen kuvan ottamista. Zoom-objektiivi kyetään myös tekemään fyysisesti pienikokoisemmaksi kuin vastaavan kokoinen kiinteäpolttovälinen objektiivi. Kääntöpuolena on kiinteäpolttovälistä heikompi valovoima, ja zoom-objektiiveissa usein on kuvan reunoilla epätarkkuuksia.



Tiedosto:Zoom.gif|Zoom
Tiedosto:Zoom prinzip.gif|Yksinkertaistettu esitys zoom-objektiivin toimintaperiaatteesta
Tiedosto:Seattle Starburst (19455404716).jpg|Efekti, joka on saatu aikaan säätämällä zoom-objektiivia valotuksen aikana.
Tiedosto:DollyZoomTest.ogv|Dolly zoom


## Lähteet

## Aiheesta muualla
Aymen Abdennour

**Aymen Abdennour** (, s. 6. elokuuta 1989 Sousse) on tunisialainen jalkapalloilija. Hän edustaa Espanjan Primera Divisiónissa pelaavaa Valenciaa ja on pelipaikaltaan keskuspuolustaja.

## Ura
Abdennour aloitti ammattilaisuransa ES Sahelin paidassa kaudella 2007-2008. Sittemmin hän on nousi joukkueensa avausmiehistöön. Hän muun muassa voitti ES Sahelin kanssa Afrikan Super Cupin vuonna 2008.

### Werder Bremen
Joulukuussa saksalainen Werder Bremen kutsui pelaajan harjoittelemaan joukkueen mukaan ja päätti tammikuussa solmia puolen vuoden kestoisen lainasopimuksen Abdennourin kanssa. Werder Bremenillä oli myös vuoden optio käytettävinään, mutta päätti olla tekemättä Abdennourin kanssa jatkosopimusta, jonka myötä hän palasi takaisin seuraansa. Abdennour pelasi lainasopimuksensa aikana yhteensä kuusi ottelua Bundesliigassa, sekä kaksi ottelua Eurooppa-liigassa. Hänen avausottelunsa Bundesliigassa tapahtui 16. tammikuuta 2010 Eintracht Frankfurtia vastaan, jonka Werder Bremen hävisi 1–0.

### Toulouse
Kesäkuussa 2011 Abdennour siirtyi neljän vuoden sopimuksella ranskalaisen Toulousen riveihin. Abdennour pelasi avausottelunsa AC Ajacciota vastaan 6. elokuuta 2011. Sittemmin hän on pelannut keskuspuolustajana, joka on pelaajan itsensä mukaan mieluisampi pelipaikka, kuin laitapuolustajan rooli. Helmikuussa 2012 vakuuttavien otteiden myötä vuoden 2012 Afrikan-mestaruuskisoissa esittänyt Abdennour allekirjoitti vuoden jatkosopimuksen Toulousen kanssa. Kauden päätyttyä Abdennour pelasi 32 ottelua joissa hän teki kaksi maalia. Maalit syntyivät kotiottelussa Sochaux'ta ja Olympique Marseilleta vastaan. Jälkimmäinen maali oli myös ottelun ainoa osuma. Kauden päätyttyä Abdennour valittiin Sport.fr sivuston toimittajien valitsemana Ligue 1 kauden parhaaksi tulokkaaksi topparin paikalla.

## Maajoukkueura
Abdennour on edustanut Tunisian maajoukkuetta vuodesta 2008 lähtien. Hän teki ensimmäisen maalinsa Tunisian paidassa 5. kesäkuuta 2011 Tšadia vastaan Afrikan kisojen karsintaottelussa.

Abdennour pelasi toiset arvokisansa vuoden 2012 Afrikan-mestaruuskisoissa, jossa hän muodosti Tunisian topparikaksikon yhdessä Karim Hagguin kanssa. Tunisian kisat päättyivät lopulta puolivälieriin, jossa he hävisivät Ghanalle jatkoajalla. Ottelussa Abdennour sai punaisen kortin lyötyään kyynärpäällä vastustajaansa naamaan.

## Saavutukset
* CAF Super Cup: 2008

## Lähteet
* Calcio-Talenti
* Aymen Abdennourin profiili ES Sahelin sivuilla 
* Kawarji  
* Worldfootball 

### Viitteet
Mulo

**Mulo** on Joensuun kylä. Se on Reijolan taajaman naapurikylä; alun perin Reijola oli osa Muloa. Mulossa ja Reijolassa yhteensä noin 2 000 asukasta. Mulon kylänä pidetään Joensuun–Helsingin-rautatien ja Pyhäselän väliin jäävää jäävää aluetta.

Mulo sijaitsee valtatie 6:n varressa noin 10 kilometrin päässä Joensuusta. Lähin koulu on Reijolassa.

Mulo tunnetaan Mulon Mantasta, joka on Terho A. Könösen Suhmuran Santra -laulun henkilö, jonka laulaja valitsee Santran sijaan, kun "*Niin pitkä matka, niin pitkä matka on suatolle [[Suhmura]]an*". Kahden vuoden välein valitaan Mulon Manta edustamaan kylää erilaisissa tilaisuuksissa. Mulossa on asunut valtiopäivämies ja maanviljelijä Pekka Leppänen.

Mulon suurimpia työnantajia on kalustetehdas Joensuun Puukaluste Oy. Kylässä on suuria lihakarjatiloja, muun muassa Ollilan tila.

## Kyläkirja
*Vesa Tuominen (toim.): Mulo muita mahtavampi – kantakylä Pyhäselän rannalla. Gummerus, 2006.

## Lähteet
Ringkøbing

**Ringkøbing** on Tanskassa Keski-Jyllannin alueella sijaitsevan Ringkøbing-Skjernin kunnan keskustaajama. Vuoden 2012 alussa taajamassa oli 9 705 asukasta.

Ringkøbing on myös entinen kaupunki, mutta vuonna 1970 Tanskassa luovuttiin kaupunkikäsitteestä. Ringkøbingin ystävyyskaupunki Suomessa on Kemi.


Kuva:Ringkøbing Torv.jpg|Kaupungin aukio.
Kuva:Ringkøbing 02.jpg|Katu Ringkøbingissa.
Kuva:Coat of arms of Ringkøbing.svg|Ringkøbingin vaakuna.


## Lähteet

## Aiheesta muualla

*Ringkøbing-Skjernin kunnan kotisivut
Spijkenisse

**Spijkenisse** on Alankomaissa, Etelä-Hollannin provinssissa sijaitseva kunta ja kaupunki. Asukkaita kunnassa on 72&nbsp;865 (30.6.2008) ja väestötiheys on 2&nbsp;785 as./km². Kunnan pinta-ala on 30,23 neliökilometriä, josta vettä on 4,07 km². Spijkenissen pormestari on Mirjam Salet. Kunnan keskuspaikkakunta on samanniminen, kuin kuntakin. 

Kuntaan kuuluvat seuraavat osat: Hekelingen, Den Hoek, Beerenplaat ja Spijkenisse.

Spijkenissen naapurikunnat ovat Rotterdam pohjoisessa, Albrandswaard koillisessa, Oud-Beijerland kaakossa, Korendijk etelässä ja Bernisse lännessä.

Spijkenissen ystävyyskuntia ovat Thetford Britanniassa (vuodesta 1962) ja Hürth Saksassa (vuodesta 1966).

## Kuuluisia asukkaita
* Jan Campert (15. elokuuta 1902–1943), runoilija, kirjailija
* Erik de Jong (s. 2. helmikuuta 1961), taiteilija (Spinvis)
* Emiel Mellaard (s. 21. maaliskuuta 1966), urheilija
* Medy van der Laan (s. 14. elokuuta 1968), poliitikko
* Tim Beumers (s. 2. syyskuuta 1975), räppäri

## Lähteet

## Aiheesta muualla

* Virallinen kotisivu   
* Kunnan kartta
Herbert Reinecker

**Herbert Reineker** (24. joulukuuta 1914 Hagen, Nordrhein-Westfalen, Saksa — 27. tammikuuta 2007) oli saksalainen käsikirjoittaja, yksi Euroopan tunnetuimmista. Hän teki käsikirjoituksia televisiosarjoihin *[[Siska]]*, *[[Derrick]]* ja *[[Komissaari (televisiosarja)|Komissaari]]*. Hän käsikirjoitti kaikki *Derrickin* ja *Komissaarin* jaksot. Elokuvista parhaiten menestyivät *[[Vakoilupäällikkö Canaris]]* (1954) ja *[[Weg die Freiheit]]* (1953). 

## Yksityiselämä
Herbert Reinecker oli kaksi kertaa naimisissa, ensimmäisestä liitosta hänellä on kaksi lasta. Hän piti matkustamisesta, purjehduksesta ja golfista. Herbert Reineker kuoli 92-vuotiaana.

## Palkinnot
*Film Award in Silver (1953)
*Film Award in Gold (1954)
*Goldene Kamera (1981)
*Honorary Award of Bavarian President (1993)

## Lähteet

## Aiheesta muualla
* 
*
Tynnyrivääristymä

**Tynnyrivääristymä** on valokuvassa objektiivin aiheuttama vääristymä luonnolliseen näkymään verrattuna. Sen aiheutuu tyypillisesti laajakulmaobjektiiveilla ja erityisesti kaikkein laajakulmaistavimmilla objektiiveilla, kalansilmäobjektiiveilla.

Tynnyrivääristymän vastakohta on tyynyvääristymä, joka toteutuu vastaavasti kauko-objektiiveilla.

Vääristymiä voidaan korjata kuvankäsittelyohjelmalla tai kameran geometrista kalibrointia käyttäen.
Fix Me

**Fix Me** on ruotsalaisen laulajan Velvetin kappale. Se julkaistiin singlenä 14. helmikuuta 2007.

## Versiot

;Promo Remixit
# Fix Me (Radio version)
# Fix Me (Extended version)
# Fix Me (dance remix)
# Fix Me (d2 club mix)
Salisylaattipaju

**Salisylaattipaju**, eli **rohdospaju** on luonnonlääketeollisuuden, erit. pajurohdosten raaka-aineeksi viljelty paju. Salisylaattipajun kuori ja lehdet sisältävät runsaasti salisylaatteja, kuten salisiinia ja salikortiinia, sekä muita fenolisia glukosideja. Nämä yhdisteet toimivat pajurohdosten tehoaineina, mutta suojaavat myös pajua sen luontaisilta tuholaisilta.

Suomalaisista pajulajeista mustuvapaju (*Salix myrsinifolia* Salisb.) sopii hyvin rohdostuotantoon voimakkaan kasvunsa sekä korkeiden salisylaattipitoisuuksiensa vuoksi. Kotimaisissa tutkimuksissa mustuvapajun on todettu sopivan hyvin lyhytkiertoviljelyyn, jossa siitä on sopivalla viljelytekniikalla saatu hyviä salisylaattisaantoja. Suomessa salisylaattipajua ei kuitenkaan tällä hetkellä viljellä.

## Lähteet
Oostflakkee

**Oostflakkee** on Alankomaissa, Etelä-Hollannin provinssissa, Goeree-Overflakkee-saaren itäosassa sijaitseva kunta. Asukkaita kunnassa on 10&nbsp;148 (30.6.2008) ja väestötiheys on 136 as./km². Kunnan pinta-ala on 107,44 neliökilometriä, josta vettä on 32,75 km². Oostflakkeen pormestari on J. Heijkoop. Kunnan keskuspaikkakunta on Oude-Tonge, jossa muun muassa kunnantalo sijaitsee. 

Oostflakkeen kunta muodostuu seuraavista osista (): Achthuizen, Langstraat, Den Bommel, Ooltgensplaat, Oude-Tonge, Kranendijk ja Zuidzijde.

## Historia

Nykyinen Oostflakkeen kunta syntyi vuonna 1966, kun Achthuizen, Den Bommel, Ooltgensplaat, Oude-Tonge, Langstraat ja Zuidzijde yhdistyivät yhdeksi kunnaksi.

## Politiikka

Oostflakkeen pormestarina toimii J. Heijkoop. Oostflakkeen kunnanvaltuustossa on 15 paikkaa ja ne ovat jakaantuneet seuraavasti:

*PvdA, viisi paikkaa
*ChristenUnie, kolme paikkaa
*Vrije Lijst Oostflakkee, kaksi paikkaa
*VVD, kaksi paikkaa
*SGP, kaksi paikkaa
*CDA, yksi paikka

## Lähteet

## Aiheesta muualla

* Virallinen kotisivu   
* Kunnan kartta
Adolf Schröder

**Adolf Schröder** (1938 Bremen, Länsi-Saksa – 8. toukokuuta 2008 Hampuri, Saksa) oli saksalainen käsikirjoittaja ja taksinkuljettaja. Schröder teki käsikirjoituksia tv-sarjoihin Kettu ja Siska.

## Lähteet

## Aiheesta muualla
*
Detlef Müller

**Detlef Müller** (1929–2009) on saksalainen käsikirjoittaja. Hän on tehnyt käsikirjoituksia televisiosarjoihin *[[Vanha kettu|Kettu]]*, *[[Kahden keikka]]* ja *[[Siska]]*.

## Lähteet

## Aiheesta muualla
*
Albert Sandner

**Albert Sandner** on saksalainen käsikirjoittaja ja näyttelijä. Hän on tehnyt käsikirjoituksia televisiosarjoihin *[[Kettu (televisiosarja)|Kettu]]*, *[[Siska]]* ja *[[Polizeiinspektion 1]]*. Sandner on näytellyt elokuvassa *[[Baranski]]* (1979).

## Aiheesta muualla
*
Happomarjakasvit

**Happomarjakasvit** (Berberidaceae) on putkilokasviheimo, johon kuuluu noin 570 lajia. Ne jaetaan neljääntoista sukuun, joista eniten lajeja kuuluu happomarjoihin (*Berberis*). Happomarjakasveihin kuuluu sekä pensaita, pieniä puita että ruohovartisia kasveja.

Esimerkkejä heimon koristekasvilajeista ovat lännenmahonia eli mahonia (*Mahonia aquifolium*), japaninhappomarja (*Berberis thunbergii*) ja alppivarjohiippa (*Epimedium alpinum*).

## Happomarjakasvien sukuja
* *[[Achlys]]*
* *[[happomarjat|Berberis]]* – happomarjat
* *[[mesikultiot|Bongardia]]* – mesikultiot
* *[[sinisiemenet|Caulophyllum]]* – sinisiemenet
* *[[sontikat|Diphylleia]]* – sontikat
* *[[varjohiipat|Epimedium]]* – varjohiipat
* *[[keltasormiot|Gymnospermium]]* – keltasormiot
* *[[näkit|Jeffersonia]]* – näkit
* *[[leijonanlyhdyt|Leontice]]* – leijonanlyhdyt
* *[[mahoniat|Mahonia]]* – mahoniat
* *[[nandinat|Nandina]]* – nandinat
* *[[jalkalehdet|Podophyllum]]* – jalkalehdet
* *[[sinikatveet|Ranzania]]* – sinikatveet
* *[[himalajanjalkalehdet|Sinopodophyllum]]* – himalajanjalkalehdet
* *[[Vancouveria]]*

## Lähteet

## Aiheesta muualla
* Suomen Lajitietokeskus: Happomarjakasvit (Berberidaceae)
* Kassu – Kasvien suomenkieliset nimet: Happomarjakasvit (Berberidaceae)
* Den virtuella floran: Berberisväxter (Berberidaceae) 
* Flora of China: Berberidaceae
FK Okean Nahodka

**FK Okean** () on jalkapalloseura Nahodkan satamakaupungista, Primorjen aluepiiristä, Venäjän kaukoidästä. Joukkue pelaa maan kolmanneksi korkeimmalla sarjatasolla kakkosdivisioonan itälohkossa.

## Historia
Okean perustettiin ammattilaisseuraksi vuonna 1979, ja menestyttyään aluesarjoissa osallistui se vuonna 1986 ensi kertaa valtakunnallisiin kilpailuihin. Tosin vuoteen 1985 saakka seura tunnettiin nimellä *Rybak* (). Viimeisenä kautena ennen Neuvostoliiton romahatamista, vuonna 1991, Okean voitti kakkosliigan mestaruuden, ja pääsi vastakäynnistyneeseen Venäjän pääsarjaan (nyk. valioliiga), missä se säilyi kahden kauden ajan ennen putoamistaan kauden 1993 päätteeksi. Putoamisliike sai jatkoa vuonna 1996, kun joukkue putosi nykyiselle sarjatasolle kakkosdivisioonaan.

## Entisiä pelaajia
* Viktor Faisulin
* Oleg Garin
* Aleksandr Tihonovetski

## Lähteet

## Aiheesta muualla
* Virallinen sivu
Mehiläistanssi

**Mehiläistanssi** on mehiläishoidossa ja etologiassa käytetty nimitys kahdeksikonmuotoisesta mehiläisten tanssista. Tanssin avulla mehiläiset välittävät tietoa lähellä sijaitsevista kukista toisille pesässä oleville työläismehiläisille. Tanssin avulla mehiläinen kertoo missä suunnassa ja kuinka kaukana kukat sijaitsevat. Aiemmin ajateltiin, että mehiläisillä on kaksi erillistä tanssia. Pyöreä tanssi lähellä sijaitsevien kukkien sijainnin ilmoittamiseksi ja kahdeksikonmuotoinen tanssi, jonka avulla välitetään tietoa kauempana sijaitsevista kohteista. Itävaltalainen etologi Karl von Frisch kuitenkin havaitsi, että ympyränmuotoinen tanssi on kahdeksikonmuotoisen tanssin erikoistapaus.

Frisch sai tutkimuksistaan Nobelin 1973.

## Lähteet
Chris Sanders

**Chris Sanders** voi tarkoittaa seuraavia henkilöitä:

* Chris Sanders, yhdysvaltalainen elokuvaohjaaja, animaattori ja ääninäyttelijä
* Chris Sanders, suomalaiseen Movetron-yhtyeeseen kuulunut rap-artisti.
Aimé Paris

**Aimé Paris** (19. kesäkuuta 1798 Quimper – 29. marraskuuta 1866) oli ranskalainen pikakirjoitusjärjestelmän ja muistitekniikoiden kehittäjä ja opettaja. 

## Elämä ja ura
Aimé Paris syntyi Quimperissa vuonna 1798. Hän opiskeli juristiksi ja toimi aluksi asianajajana Pariisissa, mutta päätti pian jättää asianajajan uran.

Paris oli opiskellut jo aiemmin Conen de Prépéanin pikakirjoitusjärjestelmän ja hän siirtyi pikakirjoittajaksi ensin *Courrier Français* -lehteen ja myöhemmin *Le Constitutionnel* -lehteen. Paris havaitsi puutteita Conen de Prépéanin järjestelmässä ja alkoi kehittää yksinkertaisempaa järjestelmää. Vuonna 1822 hän julkaisi järjestelmänsä oppikirjassa *Exposé des principes de la nouvelle méthode de sténographie professée en dix leçons*.

Paris oli kiinnostunut myös muistitekniikoista ja muun muassa paranteli Gregor von Feinaiglen kehittämää metodia sekä julkaisi aiheesta kirjan *Principes et applications diverses de la mnémotechnie*.

Paris matkusteli opettamassa sekä pikakirjoitusta että muistitekniikoita, mutta sai kiellon toimia Ranskassa, koska hänen katsottiin käyttäytyneen epäkunnioittavasti Ranskan kuningasta Ludvig XVIII:ta kohtaan. Kielto oli voimassa vuoteen 1828 asti, ja tuona aikana Paris kiersi opettamassa Belgiassa, Alankomaissa ja Sveitsissä.

1830-luvun alussa Paris’n mielenkiinto kohdistui musiikinopetuksen menetelmiin. Hän paranteli Pierre Galinin kehittämää säveltapailumenetelmää, joka tunnetaan nykyisin nimellä Galin–Paris–Chevé-metodi.

## Pikakirjoitusjärjestelmä
Paris’n vuonna 1822 julkaisema järjestelmä oli yksinkertaistettu versio Conen de Prépéanin järjestelmästä. Se oli alkuperäistä helpommin opittavissa, helppolukuisempi ja sillä oli nopeampi kirjoittaa. Vaikka järjestelmä ei ollutkaan Aimé Paris’n itsenäinen luomus, se alkoi levitä hänen nimellään ja ohitti nopeasti alkuperäisen järjestelmän suosiossa.

1800-luvun lopulla Louis Prosper Guénin kehitti järjestelmää edelleen, jotta se soveltuisi paremmin puhenopeudella kirjoittamiseen.

## Lähteet

* 

### Viitteet
Siegfried Schneider

**Siegfried Schneider** (s. 1937 Bochum) on saksalainen käsikirjoittaja. Hän tekee käsikirjoituksia sarjaan Siska, Schneider on käsikirjoittanut myös yhden Kettu-sarjan jakson.

## Lähteet

## Aiheesta muualla
*
Svein Sæter

**Svein Sæter** (s. 1960) on norjalainen tietokirjailija ja freelancetoimittaja. Hän on kirjoittanut tai toimittanut lähes kaksikymmentä tietokirjaa. Sæterin kirjat käsittelevät usein historiallisia teemoja, mutta myös jalkapalloa, ekologista maanviljelystä tai vaikkapa kirjailija Hans Hyldbakkia.

## Tuotantoa
*
*

## Lähteet
Johnny Bower

**John William ”Johnny” Bower** (synt. *John William Kiszkan*, 8. marraskuuta 1924 – 26. joulukuuta 2017 oli kanadalainen jääkiekkomaalivahti.

Kiszkan syntyi Prince Albertin kaupungissa Saskatchewanin provinssissa. Hänen vanhempiensa erottua Kiszkan liittyi ikänsä valehdeltuaan jo 15-vuotiaana Kanadan armeijaan palvellakseen toisessa maailmansodassa. Kiszkan vapautettiin Englannissa tykkimiehenä suorittamastaan palveluksesta kolmen vuoden jälkeen nivelreuman vuoksi jo ennen sodan päättymistä ja Kanadaan palattuaan hän alkoi tehdä uraa aiemmin harrastamassaan jääkiekossa ottaen taiteilijanimekseen *Johnny Bower*. Vuonna 1945 Bower sai ammattilaissopimuksen American Hockey Leaguen Cleveland Barons -seuraan jota hän edusti vuoteen 1953 voittaen kolme mestaruutta. Noustuaan sarjan maalivahtien parhaimmistoon Bower pääsi pelaamaan myös arvostetumpaan National Hockey Leagueen, muttei pitänyt toistuvista seurasiirroista ja palasi muutaman vuoden jälkeen takaisin Clevelandiin.

Toronto Maple Leafsin manageriksi palkattu Punch Imlach onnistui vuonna 1958 kuitenkin suostuttelemaan Bowerin liittymään joukkueeseensa, ja hän pysyikin Torontossa uransa loppuun. Lopettaessaan 45 vuoden iässä vuonna 1969 Bowerista oli tullut sarjan historian vanhin pelaaja, poislukien Chicagon valmentaja Maurice Roberts joka oli vuonna 1951 pelannut hieman vanhempana yhden erän varsinaisen maalivahdin loukkaannuttua. Torontossa lempinimen "Kiinan muuri" saanut Bower voitti neljä Stanley Cup -mestaruutta jotka jäivät myös seuran toistaiseksi viimeisiksi. Bower palkittiin myös kahdesti sarjan parhaana maalivahtina ja uransa päättymisen jälkeen hänet valittiin vuonna 1976 Hockey Hall of Fame -kunniagalleriaan. Toronto Maple Leafs on jäädyttänyt pelinumeron *1* Bowerin ja hänen edeltäjiinsä lukeutuneen Turk Brodan yhteiseksi kunniaksi. Sekä National Hockey League että arvostettu The Hockey News -julkaisu valitsivat listauksissaan Bowerin vuonna 2017 sadan parhaan pelaajan joukkoon liigan historian ensimmäiseltä satavuotisjaksolta. Bower kuoli 93 vuoden iässä vielä samana vuonna.

## Saavutuksia ja palkintoja
* Stanley Cup 1962, 1963, 1964, 1967
* Hap Holmes Memorial Award -palkinto AHL:n parhaalle maalivahdille 1952, 1957 ja 1958
* Vezina Trophy 1961 ja 1965
*  1961
* Les Cunningham Award AHL:n arvokkaimpana pelaajana kolme kertaa peräkkäin, yhtenä neljästä pelaajasta pohjoisamerikkalaisen ammattilaisjääkiekon historiassa  Bobby Orrin, Wayne Gretzkyn ja Paul Polillon ohella
* Hockey Hall of Fame 1976
* Etobicoke Sports Hall of Fameen 1994
* 1998 sijalla 87 The Hockey News -lehden 100 parhaan NHL-pelaajan listalla
* 2004 postimerkissä.

## Katso myös
* The Hockey Newsin luettelo 100 parhaasta NHL-pelaajasta

## Lähteet

## Aiheesta muualla
* Johnny Bower in der Hockey Hall of Fame (engl.)
* Bower Hockey Databasessa
Raivaajapatsas

**Raivaajapatsas** on yleisnimi Suomen maanraivaajien kunniaksi pystytetyille näköispatsaille, joissa on tyypillisesti kuvattuna suokuokalla suota raivaava mies. Suomessa on useilla paikkakunnilla eri taiteilijoiden veistämiä raivaajapatsaita.

Suomessa raivattiin erittäin paljon maata 1920- ja 1930-luvulla melko koneellistumattomin menetelmin. Patsaita ryhdyttiin pystyttämään 1940-luvulla siirtoväen tarvitseman maanraivaamisen ja lisämaiden raivaamisen kunniaksi. Joistakin raivaajapatsaista tehtiin myös noin 30 senttimetrin korkuisia kipsivaloksia, jota myytiin koteihin.

## Raivaajapatsaita
* *Raivaaja*, 1932, Wäinö Aaltonen, teos kuuluu teossarjaan *[[Työ ja tulevaisuus]]*. Alkuperäinen kullattu kipsiveistos vuodelta 1932  on Eduskuntatalon istuntosalissa Helsingissä ja vuonna 1968 tehty pronssivalos muualla Eduskuntatalossa. Wäinö Aaltosen museon edustalla Turussa on pronssivalos vuodelta 1968.
* *Raivaajapatsas*, 1939, Tapio Wirkkala, Kirkonmäki, Veteli
* *[[Raivaaja (Aarre Aaltonen)|Raivaaja]]*, 1966, Aarre Aaltonen, Kirkkoaukio, Pöytyä
* *[[Raivaajapatsas (Kalervo Kallio)|Raivaajapatsas]]*, 1948, Kalervo Kallio, Urjala
* *Lakeuden raivaaja*, 1954, Kalervo Kallio, Ilmajoki
* *Raivaajapatsas*, 1956, Veikko Leppänen, Laihia
* *Kuokkamies*, 1961, Kalervo Kallio, Nurmijärvi
* *Raivaajaperhe*, reliefi, 1958, Ensio Seppänen, kansakoulu, Salla
* *Raivaajapatsas*, 1967, Jussi Vikainen, Paimio
* *Raivaaja*, 1973, Ensio Seppänen, Kainuunkylä, Ylitornio
* *Kaskisavut* (raivaajapatsas), 1976, Antero Ruotsalainen, Raivaajapuisto, Kiuruvesi
* *Raivaaja*, 1978, Ensio Seppänen, Tervola
* *Raivaajan muistomerkki*, 1987, Heikki Räsänen, Pihtipudas

### Valokuvia raivaajapatsaista

Tiedosto:Raivaaja by Wäinö Aaltonen in WAM 2017.JPG|*[[Työ ja tulevaisuus|Raivaaja]]*, Wäinö Aaltonen, 1932, Helsinki.
Tiedosto:Veteli raivaajapatsas.jpg|*Raivaajapatsas*, Tapio Wirkkala, 1939, Veteli.
Tiedosto:Raivaajapatsas by Kalervo Kallio.JPG|*[[Raivaajapatsas (Kalervo Kallio)|Raivaajapatsas]]*, Kalervo Kallio, 1949, Urjala.
Tiedosto:Lakeuden raivaaja by Kalervo Kallio Ilmajoki 1954.JPG|*Lakeuden raivaaja*, Kalervo Kallio, 1954, Ilmajoki.
Tiedosto:Raivaajapatsas Laihia by Veikko Leppänen.JPG|*Raivaajapatsas*, Veikko Leppänen, 1956, Laihia.
Tiedosto:Kalervo Kallio - Raivaaja-patsas - 1961 - Aleksis Kiven tie 7 - Nurmijärven kk.jpg|*Kuokkamies*, Kalervo Kallio, 1961, Nurmijärvi.
Tiedosto:Raivaaja by Aarre Aaltonen 1.JPG|*[[Raivaaja (Aarre Aaltonen)|Raivaaja]]*, Aarre Aaltonen, 1966, Pöytyä.
Tiedosto:Jussi Vikainen Raivaajapatsas Paimio 1967.jpg|*Raivaajapatsas*, Jussi Vikainen, 1967, Paimio.
Tiedosto:Antero Ruotsalainen - Raivaajapatsas (Kaskisavut; 1976) - Rinnekatu (2), Raivaajapuiston pohjoispää - Kiuruvesi.jpg|*Kaskisavut*, Antero Ruotsalainen, 1976, Kiuruvesi.
Tiedosto:Raivaajapatsas by Ensio Seppänen Tervola 1978.JPG|*Raivaajapatsas*, Ensio Seppänen, 1978, Tervola.


## Lähteet
Pauli Matikainen

**Pauli Matikainen** (s. 16. helmikuuta 1949) on suomalainen kirjailija ja luokanopettaja, joka tunnetaan muun muassa Mustakäsi-kirjasarjastaan. Idean kirjoittamiseensa Matikainen sai ainekirjoitustunnilla, kun hän kirjoitti oppilaille esimerkkiaineen.

Matikaisen kirjoja on käännetty ruotsiksi ja unkariksi.

## Bibliografia
* Meidän koulu (1980, Otava)
* Meidän kesäloma (1981, Otava)
* Meidän talvi (1982, Otava)
* Salaseura Mustakäsi (1986, WSOY)
* Isänpäivät kissanpäivät (1989, Kirjapaja)
* Mustakäsi koulunpenkillä (1989, WSOY)
* Iisisti iskä (1990, Kirjapaja)
* Kaksipiippuinen juttu (1991, Kirjapaja)
* Nuoren opettajan kärsimykset (1992, Kirjapaja)
* Ympäristöni 1 : ko-ti-seu-tu-työ-kir-ja
* Ympäristöni 2 : kotiseututyökirja
* Ympäristöni 3 : Lappeenranta miun kotiseutuin
* Ympäristöni 4 : Etsivätoimisto Willimiehen äly eli Lappeenranta, miun kotiseutuin
* Kotiseututiedon kuntokoulu viitosille
* Erätulessa eilisen tuoksu (1998, Suomen Rauhanyhdistysten Keskusyhdistys)
* Mustakäsi leirikoulussa (2000, Kirjapaja)
* Mustakäsi ja neljäs muskettisoturi (2001, Kirjapaja)
* Mustakäsi vauhdissa (2002, Kirjapaja)
* Avustuspartio X (2010, Suomen Rauhanyhdistysten Keskusyhdistys)
* Siihen asti (2013, Suomen Rauhanyhdistysten Keskusyhdistys)

## Lähteet
* Lappeenranta